Прича почиње 356. п. н. е. са Птолемејем I Сотером (Ентони Хопкинс) као наратором. Александар је одрастао уз мајку Олимпију (Анџелина Жоли) и тутора Аристотела, интересујући се за љубав, част, уметност и војну вештину. Његов однос са оцем уништен је након Филипове женидбе Еуридиком, нећаком генерала Атала. Након убиства Филипа, Александар постаје краљ Македоније и Грчке. Птолемеј накратко помиње Александрово разарање Тебе и паљење Персеполиса, а затим описује како је Александар убрзо након доласка на власт проглашен сином бога Зевса, његову битку код Гаугамеле против персијског цара Дарија III и његова осмогодишња освајања у Азији.